**Nu-i bine să trec peste liniile paralele**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chiar dacă nu recunosc rătăcirea în care am eşuat,

nu găsesc altă posibilitate de revenire

fără niciun efort,

decât refluxul din interior.

Şi tu poti face acest lucru numai din inimă,

astfel ca iluziile mele să se topească-n realitate

cum se dizolvă zahărul în cafeaua fierbinte,

aburii ei catifelaţi îţi dau imboldul

de a sări în vâltoarea analizei lucide.

Aşa-mi păstrez calmul acela de reculegere

în catedralele cuvintelor cu încrdere-n izbândă

unde nu mai contează frazele lungi cu multe virgule,

ci mai degrabă punctul pus unde trebuie,

să mă opresc din visare.

Nu-i bine să trec peste liniile paralele

ce separă ce vreau de ce pot face,

între ce cred eu şi ce cred alţii,

să nu mă întorc niciodată din drum

chiar dacă nu se termină

până la ultimul popas.

. |